**\_\_\_\_\_\_\_\_\_\_\_\_\_\_\_\_(rayon/şəhər) Məhkəməsinə**

**İddiaçı**: \_\_\_\_\_\_\_\_\_\_\_\_\_(iddiaçının adı, soyadı, ata dı)

**Ünvan**: \_\_\_\_\_\_\_\_\_\_\_\_\_(iddiaçının faktiki ünvanı)

**Əlaqə vasitəsi (mobil)**: \_\_\_\_\_\_\_\_\_\_\_\_\_\_\_\_\_\_\_

**Cavabdeh**: \_\_\_\_\_\_\_\_\_\_\_\_\_\_\_\_\_\_(cavabdeh müəssisənin adı)

**Ünvan**: \_\_\_\_\_\_\_\_\_\_\_\_\_\_\_(cavabdeh müəssisənin faktiki ünvanı)

**İddia ərizəsi:**

**İşin faktiki halları:**

\_\_\_\_\_\_\_\_\_\_\_\_\_\_ tarixdə mən öz şəxsi \_\_\_\_\_\_\_\_\_\_\_\_\_\_\_\_\_ dövlət qeydiyyat nişanlı avtomobilimi \_\_\_\_\_\_\_\_\_\_\_\_\_\_\_\_\_ ünvanında yerləşən \_\_\_\_\_\_\_\_\_\_\_\_\_\_\_\_\_  qarajında yerləşən avtomobil yuma xidməti göstərən \_\_\_\_\_\_\_\_\_\_\_\_\_\_\_\_\_ (cavabdeh müəssisənin adı) işçisinə saz vəziyyətdə və hər hansı zədəsi olmadan təhvil verdim.

Həmin gün axşam iş cıxışı maşınımı oradan götürəndə sağ tərəfdə şitin üstündə bir çat olduğunu gördüm dərhal həmin \_\_\_\_\_\_\_\_\_\_\_\_\_(cavabdeh müəssisənin adı) əməkdaşını çağırıb bunun necə əmələ gəldiyini soruşdum. Həmin işçi çatın onların təqsiri nəticəsində əmələ gəldiyini qəbul etmədi. Mənim təkidlərimdən sonra müdiriyyətlə danışmalı olduğumu bildirdi.

\_\_\_\_\_\_\_\_\_\_\_\_\_\_\_ tarixdə mən həmin \_\_\_\_\_\_\_\_\_\_\_\_\_\_(cavabdeh müəssisənin adı) müdiriyyətindən olduğunu bildirən şəxslə görüşdüm. O da avtomobildə olan çatın onların təqsirindən olduğunu qəbul etmədi. Mənim həmin günkü və sonrakı tələblərimə baxmayaraq dəymiş zərəri ödəməkdən imtina etdi.

Avtomobildə yoxlatdığım avtoservisin verdiyi şifahi məlumata görə qeyd olunan çatın aradan qaldırılması üçün \_\_\_\_\_\_\_\_\_\_\_\_\_\_manat vəsait tələb olunur.

**Tələbin hüquqi əsasları:**

Aşağıdakılara və yuxarıda qeyd olunan işin faktiki hallarına əsasən hesab edirəm ki, \_\_\_\_\_\_\_\_\_\_\_\_\_\_\_\_ tarixdə mənim qarşımda müqavilə öhdəliyini yerinə yetirərkən mənə vurduqları maddi və mənəvi ziyana görə \_\_\_\_\_\_\_\_\_\_\_\_\_\_(cavabdeh müəssisənin adı) \_\_\_\_\_\_\_\_\_\_\_\_\_\_\_ manat maddi ziyana görə, \_\_\_\_\_\_\_\_\_\_\_ manat isə mənəvi ziyana görə pul vəsaiti tutularaq mənə ödənilməlidir.

Azərbaycan Respublikası Mülki Məcəlləsinin (bundan sonra – MM) 21.1-ci maddəsinə əsasən zərərin əvəzinin ödənilməsini tələb etmək hüququna malik olan şəxs ona vurulmuş zərərin əvəzinin tam ödənilməsini tələb edə bilər, bu şərtlə ki, qanunda və ya müqavilədə zərərin əvəzinin daha az miqdarda ödənilməsi nəzərdə tutulmasın.

MM-nin 21.2-ci maddəsinə əsasən zərər dedikdə, hüququ pozulmuş şəxsin pozulmuş hüququnu bərpa etmək üçün çəkdiyi və ya çəkməli olduğu xərclər, əmlakından məhrum olması və ya əmlakının zədələnməsi (real zərər), habelə hüququ pozulmasaydı, həmin şəxsin adi mülki dövriyyə şəraitində əldə edəcəyi gəlirlər (əldən çıxmış fayda) başa düşülür.

MM-nin 21.3-cü maddəsinə əsasən zərərin əvəzinin ödənilməsi ilə bağlı tələbin həcminin müəyyənləşdirilməsi zamanı zərərçəkənin, onun işçisinin və qanunvericiliklə nəzərdə tutulmuş hallarda üçüncü şəxslərin davranışının zərərin yaranmasına və artmasına hansı həcmdə şərait yaratması nəzərə alınmalıdır.

Azərbaycan Respublikası Ali Məhkəməsi Plenumunun 03 noyabr 2008-ci il tarixli 7 saylı “Mənəvi zərərin ödənilməsi barədə qanunvericiliyin məhkəmələr tərəfindən tətəbiqi təcrbüəsi haqqında” Qərarının 2-ci bəndinə əsasən Azərbaycan Respublikası qanunvericiliyinin, “İnsan Hüquqlarının və Əsas Azadlıqların Müdafiəsi Haqqında Konvensiya”nın müddəaları və Avropa İnsan Hüquqları Məhkəməsinin presedentləri baxımından “mənəvi zərər” anlayışı insanın anadangəlmə və ya qanun əsasında ona mənsub olan şəxsi qeyri -əmlak xarakterli hüquq və azadlıqlarının, habelə əmlak hüquqlarının pozulması nəticəsində mənəvi sarsıntı və iztirab keçirməsini ifadə edir. Zərərçəkən fiziki şəxsin mənəvi sarsıntı keçirməsi dedikdə ona qarşı törədilən qanunsuz hərəkətin və ya hərəkətsizliyin şüurunda müəyyən mənfi psixi reaksiyaya səbəb olması, iztirab keçirməsi dedikdə isə onun sağlamlığının pozulması nəticəsində fiziki əzab çəkməsi anlaşılır. Mənəvi zərərin ödənilməsi ilə əlaqədar qanunvericiliyin müddəaları nəzərə alınmaqla şəxsə mənəvi zərər vurulması onun yaxın qohumlarını və ya iş yerini itirməsi, fəal ictimai həyat tərzindən məhrum olması , şəxsi, ailə və tibbi sirlərinin açıqlanması, şərəf , ləyaqət və işgüzar nüfuzunun ləkələnməsi, hər hansı başqa hüquqlarının müvəqqəti olaraq məhdudlaşdırılması və ya həmin hüquqlardan məhrum olması, sağlamlığına xəsarət yetirilməsi və s. hallarda özünü büruzə verə bilər.

Göstərilən maddi hüquq normalarını işin hallarına tətbiq etdikdə aydın olur ki, cavabdeh \_\_\_\_\_\_\_\_\_\_\_\_\_\_ tarixdə mənim qarşımda müqavilə öhdəliklərini yerinə yetirdiyi zaman (yəni mənim avtomobilimin yuyulması zamanı) mənə zərər vurub (avtomobilin şitinin üzərində çat əmələ gəlməsi). Mülki qanunvericiliyin tələbinə görə cavabdeh həmin zərəri ödəməyə borcludur. Cavabdeh hazırda məhkəmədən kənar qaydada zərərin ödənilməsindən yayınır. Belə olan halda mənə dəymiş zərəri məhkəmə qaydasında tələb edirəm.

Həmin zərər vurma nəticəsində mənə dəymiş maddi ziyanı \_\_\_\_\_\_\_\_\_ manat vəsait kimi qiymətləndirirəm.

Qeyd edirəm ki, qeyd olunan zərər vurma nəticəsində həmçinin mənəvi iztirablar çəkmişəm. Bunun nəticəsində də mənə mənəvi zərər dəyib.

Mənə dəymiş mənəvi ziyanı \_\_\_\_\_\_\_\_\_\_ manat vəsait kimi qiymətləndirirəm.

Bundan əlavə, hazırki iddianın qaldırılması üçün Dövlət rüsumu haqqında Qanunun 8-ci maddəsinə əsasən 20 manat dövlət rüsumu ödəyirəm. İddia təmin edildikdən sonra həmin rüsumun cavabdeh tutulmalı olduğu qənaətindəyəm.

Göstərilənlər əsasında mənim pozulmuş mülki hüquqlarımın Azərbaycan Respublikası Mülki Prosessual Məcəlləsinin (bundan sonra – MPM) 4-cü maddəsinə əsasən qorunması zərurəti yaranıb. Belə ki, hazırki işin hallarına uyğun olaraq hazırki iddianı qaldırmaq üçün subyektiv hüququm var.

Tələb:

Yuxarıda qeyd olunan işin faktiki və hüquqi hallarına əsasən və MPM-in 4, 149-150-ci maddələrinə əsasən məhkəmədən

**Xahiş edirəm:**

Vurulmuş maddi ziyana görə \_\_\_\_\_\_\_\_\_\_\_ manat, mənə vurulmuş mənəvi ziyana \_\_\_\_\_\_\_\_\_\_\_\_\_\_ manat və mənim tərəfimdən ödənilmiş 20 (iyirmi manat) dövlət rüsumunun, cəmi \_\_\_\_\_\_\_\_\_\_\_\_\_\_ manat pul vəsaitinin cavabdeh \_\_\_\_\_\_\_\_\_\_\_\_\_\_\_(cavabdeh müəssisənin adı) tutularaq mənə ödənilməsi barədə qətnamə çıxarasınız.

**Qoşma:**

1. İddia ərizəsinin surəti – 1 nüsxədə;
2. Qəbzlər;
3. Vəsatət – 2 nüsxədə;
4. Dövlət rüsumunun ödənilməsi barədə qəbz;
5. Cavabdehin ünvanına dair Vergilər Nazirliyinin internet saytından çıxarış (surət).

**İmza:**  \_\_\_\_\_\_\_\_\_\_\_\_\_\_\_/\_\_\_\_\_\_\_\_\_(soyad)/

**Tarix:** \_\_\_\_\_\_\_\_\_\_\_\_\_\_\_\_